PO SLOVENIJI, 7.9.2000
Naslov: ARTO – Naš kraj

Napoved za voditelja:

V Sloveniji ni veliko krajev, ki se imenujejo Arto. Mi smo tokrat obiskali Arto pri Sevnici, ki je zelo razvlečeno, saj je iz enega konca vasi na drugi kar kilometer, sodi pa v krajevno skupnost Studenec. V vasi živi 120 prebivalcev, ki se imajo z marsičem pohvalit in tudi kaj pokazat. Pa poglejmo!

Telop
Z Arta: Goran Rovan


Snemalec: Jože Grajžl


S svojo zagnanostjo, pridnostjo in vztrajnostjo so krajani Arta že marsikaj naredili. Najprej so seveda poskrbeli, da imajo vsi elektriko, vodo in telefonijo, zdaj pa so zgradili še javno razsvetljavo in postavili skupno anteno, da lahko spremljajo televizijske programe. Seveda pa bodo morali poskrbeti še za boljšo oskrbo z vodo, saj staro zajetje ni več primerno.

Telop
JANOŠ JANC – predsednik vaškega odbora


Poleg boljše vode si na Artu seveda želijo, da bi imeli tudi boljše ceste, saj dovozno spodjeda plaz, v vasi pa tudi še nimajo vsi asfalta.

Telop
JANOŠ JANC – predsednik vaškega odbora


Računajo, da bodo ta del ceste uredili prihodnje leto, leta 2002 pa še preplastili cesto Arto – Ponikve, saj po njej vsak dan odhajajo na delo v Sevnico, Krško in Brestanico. Od kmetijstva živijo samo še pri eni domačiji, drugi zemlje še niso opustili, je pa večina zaposlenih. V vasi premorejo tudi osem samostojnih podjetnikov. Najstarejši po stažu med njimi je Pavel Jeras, ki je začel že pri svojih sedemnajstih letih kot avtomehanik, zdaj pa skupaj s sinom izdelujeta signalne kable. Pred leti se je lotil še izdelave avtomatske naprave, ki samodejno odpre varnostni pas po karambolu. Svoj izum je zaščitil in predstavil v Nemčiji, potem dopolnil, zdaj pa je v fazi testiranj in predstavljanja, saj je zanj veliko zanimanja tako doma kot v tujini.

Telop
PAVEL JERAS – izumitelj varnostne sponke


Za svojo inovacijo, ki bi lahko rešila marsikatero življenje, Pavel Jeras doslej še ni ničesar iztržil, seveda pa čaka, da bi lahko začel s proizvodnjo in napravo prodal izdelovalcem avtomobilov ali pa voznikom za naknadno vgradnjo. Svojevrsten izumitelj je tudi njegov sosed Alojz Bizjak, ki je skonstruiral in zdelal avtomatsko krmilnico za divjad, sicer pa se že osem let ukvarja s kovaštvom in varilstvom.

Telop
ALOJZ BIZJAK – kovaštvo in varilstvo


Na Artu ne premorejo trgovine, nimajo svoje cerkve, imajo pa gostilno, ki jo poleg domačinov obiščejo tudi drugi gosti, saj stoji blizu magistralne ceste.

Telop
STANISLAV BIZJAK – okrepčevalnica Amur


Okrepčevalnica se imenuje Amur, vendar teh rib v ribniku nimajo več.

Telop
STANISLAV BIZJAK – okrepčevalnica Amur


Artčani so lani ustanovili svoje športno društvo, se takoj lotili izgradnje večnamenskega športnega igrišča in ga letos tudi dokončali ter osvetlili, tako da se bodo lahko na njem  zbirali tudi ob večerih.

Telop
PAVLE ŽNIDARŠIČ – predsednik športnega društva Arto


Seveda pa se v vasi ne ukvarjajo vsi s športom. Nekateri raje poprimejo za kakšen instrument in zaigrajo vsem v veselje. Vsaj pri Žnidaršičevih je tako.

Telop
MAJA ŽNIDARŠIČ

Telop
PETRA ŽNIDARŠIČ


Mladi glasbenici, ki še obiskujeta osnovno šolo v Krškem, si želita, da bi nekoč zaigrali v kakšnem ansamblu. Ob otvoritvi igrišča pa sta predstavili pesem posebej napisano za to priložnost.


Pesem


Igrišče je za kraj velika pridobitev, prav gotovo pa ta ni zadnja, saj imajo na Artu še veliko načrtov, ki jih  bodo tudi uresničili. Tako krajanom seveda dela nikoli ne zmanjka, pa tudi dolgčas jim ni nikoli, saj se znajo po delu tudi poveseliti. 

Kaseta Beta Krško št. 

Traja: 

